
IES FRANCISCO DE GOYA
HORTA SERVEIS ESCOLARS  S.C.C.L.

FUNCIONAMENT DEL SERVEI DE MENJADOR CURS 2026-2027

Els espais reservats a l’alimentació compleixen dos tipus de funcions: una assistencial i l’altra educativa. Els alumnes estan en una etapa vital on l’alimentació ha de garantir una dieta equilibrada i adequada que afavoreixi el seu creixement i desenvolupament, ja que això afecta a la seva salut i pot contribuir a la prevenció de malalties; però també, és on s’ha de mantenir el treball d’uns hàbits i actituds fonamentals pel seu desenvolupament personal i com a ésser social. Seguim la normativa del real decret 315/2025 de menjadors escolars

El Servei de Menjador escolar és un servei no obligatori que s’ofereix a tot l’alumnat, el personal docent i no docent del centre.

El Servei de Menjador s’ofereix en dues modalitats:

2,1. Habituals
Són usuaris habituals aquells alumnes que utilitzaran el Servei de Menjador uns determinats dies prefixats durant el curs. 
Aquests hauran de facilitar les dades bancàries on, a principi de cada mes, s’abonaran els rebuts del servei. 
Les quotes es repartiran de la següent manera: de setembre a maig quota sencera i el juny  tan sols es pagarà la part corresponent a l’aliment.
Qualsevol modificació en l’ús del menjador, haurà de ser comunicada abans del dia 25 del mes en curs. En cas contrari s’entendrà que es manté la utilització en els mateixos termes que el mes anterior. 
Els rebuts seran cobrats  per avançat entre el dia 1 i 5 de cada mes.
En cas de no estar al corrent de pagament l’empresa Horta Serveis Escolars S.C.C.L., podrà deixar d’oferir el Servei de Menjador a l’alumne.
Si el rebut és retornat, les despeses bancàries (5€ ),aniran a càrrec de l’usuari.   
                            
2,2. Esporàdics
Són usuaris esporàdics aquells alumnes que només fan servir puntualment el servei en dies concrets. 
Caldrà fer un ingrés bancari previ, especificant en el concepte el nom i cognoms de l’alumne i el dia que utilitzarà el servei. 
El preu és de 8.15€/ dia
Compte bancari :
ES85 0081 0084 1000  0173 4682 (Banc de Sabadell) 

	 
En cas de NO assistència:

Quan un usuari o usuària habitual del menjador no faci ús del servei, s’haurà de comunicar a l’empresa abans de les 10h a través del correu hortaserveis@gmail.com . Només així es podrà retornar la part proporcional corresponent a l’aliment (2,60€/ dia), que serà descomptada de la quota del mes següent.

4. Horari del servei de menjador:

Els dilluns de 14.30 a 15.30 hores. 

5. L’alumnat d’ESO que fa ús del Menjador no podrà sortir de l’institut durant l’horari del servei de menjador. 

En cas que la família vulgui autoritzar que el seu fill/a pugui marxar en acabar de dinar els dies que no hi ha tardes lectives (dilluns, dimecres i divendres), s’haurà de fer arribar el document d’autorització pertinent al nostre email: hortaserveis@gmail.com. 

Si un dia puntual, un alumne ha de sortir abans, s’haurà d’enviar un correu electrònic notificant-ho. 


Monitors/es: Es treballarà amb els noies/es amb una actitud de disponibilitat i receptivitat, organitzant els espais de manera adequada i creant un clima de calma i confiança. 

Hàbits: En aquest espai no oblidem la importància dels aspectes de caire educatiu. En aquest sentit s’insistirà als alumnes que han de menjar un mínim establert, utilitzar correctament i amb cura tots els estris i material, i respectar les normes bàsiques de convivència.

En cas d’alguna intolerància o al·lèrgia alimentària la família ho ha de
comunicar per escrit, adjuntant un certificat mèdic. Tal com exigeix el servei de Salut de l’Ajuntament de Barcelona. En cas de no tenir el justificant no es podrà considerar al·lèrgia o intolerància i Horta Serveis no tindrà cap responsabilitat.

Si cal fer règim un dia puntual s’ha de notificar per Mail a hortaserveis@gmail.com abans de les 10.00 del matí del mateix dia.

L’empresa facilitarà a les famílies els menús a la pagina web del centre. 

Quan els alumnes, de la modalitat d’habituals, marxin d’excursió, Horta Serveis Escolars S.C.C.L., substituirà el dinar per un “pic-nic” que constarà de dos entrepans, aigua i fruita.


No es pot utilitzar el mòbil dins del menjador. En cas de fer-ne ús, es procedirà a la retirada de l’aparell i es deixarà a direcció. El podran recuperar a la sortida de l’institut.

Gràcies per la vostra col·laboració.

Atentament, 
Horta Serveis Escolars S.C.C.L.

